
LITTERAE DECRETALES 


BEATUS THEOPHILUS A CURTE, SACERDOS PROFESSUS ORDINIS FRATRUM 
MINORUM, SANCTORUM FASTIS ADSCRIBITUR. 


PIUS EPISCOPUS | 
SERVUS SERVORUM DEI 
AD PERPETUAM REI MEMORIAM 


Arbor bona, plantata in vinea Domini a viro illo sanctissimo, qui, cerde 
pauper et humilis, virtute omnigena ditissimus, merito alter Christus appel- 
latur, numquam suavissimos destitit flores germinare et mirae sanctitatis 
fructus facere. Ex hac feracissima arbore singularis vir prodiit, qui Ordinis 
sui Conditoris vestigia insequens, mira in Deum et proximum caritate exarsit, 
Beatus Theophilus a Curte, quem, nova miraculorum gloria coruscantem, 
in caelitum Sanctorum numero hodie adscribimus. A Ioanne Antonio de 
Signori et Maria Magdalena Arrighi, parentibus vitae morumque integritate 
praestantibus et antiquo genere clarissimis, Curiae in Corsica ortum duxit 
die trigesima mensis Octobris anno millesimo sexcentesimo septuagesimo 
sexto Beatus Theophilus, cui nomen Blasii impositum est in sacris Baptismi 
undis. Optime a piis parentibus institutus, adhuc puer ita se gessit ut 
omnes in eo studium pietatis, suave ingenium vitaeque innocentiam valde 
admirarentur. A puerilibus ludis abhorrens, silentio, solitudini et orationi- 
bus vacans, aequales ad pias exercitationes exemplo et verbis adhortabatur, 
illosque saepe ad se vocabat, ut sermones eis repeteret quos in ecclesia audi- 

verat. Vix primum adulescentiae limen attigerat, quum in Franciscalium 
familiam ingredi coepit cogitare, et consilium suum parentibus patefecit; 
quos vero diu reluctantes expertus est. At, Deo propitio, quod vehementer 
optabat, tandem perficere potuit et in patrii oppidi Franciscalium Ordinis 
Minorum coenobium est ingressus, ibique die vicesima prima mensis Sep-— 
tembris anno millesimo sexcentesimo nonagesimo tertio asperas instituti 
seraphici vestes induit, ac proprium Blasii nomen in Theophili commutavit, 
quasi nomine ipso suo caritatem in Deum qua flagrabat profiteretur. In 
ipso vitae claustralis exordio, christianae perfectionis formam apprime 
referre visus est: semper in opere primus, in ordine vero humilitatis causa 
postremus. Religiosae disciplinae observantissimus exstitit ita ut tyroni- 
bus et provectioribus sodalibus praeclarum seraphicae vitae exemplar merito 
haberetur. Adeo amore in Deum dum preces funderet, flagrabat, ut caelestis 
ille ignis ex eius ore et oculis emicare videretur. Immaculatam Deiparam 
suavibus prosequebatur pietatis officiis eamque matrem dulcissimam appel- 
lare solebat. Die vicesima secunda mensis Septembris anno millesimo sexcen- 
tesimo nonagesimo quarto in patrio coenobio sollemnia vota nuncupavit et 
philosophiae studium magna cum laude inchoavit, quod deinde Romae 
absolvit; Neapolim postea missus ut theologicis disciplinis operam daret. 
Hac in urbe degens, Puteolis die tricesima mensis Novembris, anno aetatis 
suae vigesimo quarto, primum sacra litavit ac Neapoli primitias sacerdotii 
Deo libavit. Dum haec ageret, nihil praetermisit ut, sicut ad animi perfe- 
ctionem, virtutem ac pietatém, ita ad culturam mentis doctrinam acqui- 
‘reret, et tantos brevi tum in litterariis tum in philosophicis divinisque 
disciplinis progressus fecit ut dignus visus fuerit, qui Lectoris titulo deco- 
raretur. Sed cito latior patuit Theophilo campus, in quo mirifice sese exer- 
cere potuit. Nam in Aracaelitanum coenobium in Urbe redire debuit, ut 
publico examini ad sacrae Theologiae cathedram obtinendam se subii 
ceret, sed prius in oppidum, quod olim Civitella nune vero Bellegra nuncu- 
patur, se contulit, ut in obscuro abditoque recessu, in quo rigidior vigebat 
regularis observantia, per aliquot dies spiritualibus vacaret exercitationibus. 
Quod certe non sine Dei consilio fuit. Beatus enim Thomas a Cora, mirae 
sanctitatis vir, illius recessus tune optimus moderator, Theophilum ut ibi 
maneret ac strictiorem regularem disciplinam amplecteretur enixe hortatus 
est. Sed Theophilus etsi sanctioris asperiorisque vitae cupidissimus, anceps 
adhue quid faceret, Romam se restituere voluit. At cum Tiburem pervenis- 
set, in foveam casu decidit simulque femur graviter fractum animadvertit. 
Romam transvectus, in coenobio Aracaelitano mansit usquedum sanitatem 
recuperaret. In hac vero calamitate quaenam de se voluntas Dei esset clare 
percipiens, salutaria Thomae a Cora consilia sequi firmiter statuit, ac a 

moderatoribus suis humili prece flagitavit ut in recessu Bellegrensi commo- 
rari posset. Voti compos factus Beatum Thomam, quem vitae innoeentia 
simillimum laborumque apostolicorum comitem habebat, sanctae aemula- 
tionis exemplar sibi proposuit, atque asperrimum vitae genus, quod forti 
animo amplexus est, in suo Ordine roborare vel in pristinum florem revo- 
care cogitavit. Qua de re demandatum sibi habuit difficillimum munus 
arctioris rigidiorisque disciplinae nonnullis in sui Ordinis coenobiis ac reces- 
sibus provehendae. Ipse autem summo flagrans zelo, innumeris fee difficul- 
tatibus alacri et forti animo devictis, propositum finem, Dei fretus auxilio, 
adeptus est. Primum Crustumerinum recessum in pristinum florem revo- 
eavit; deinde alium in patria insula in oppido Zuani, non paucis contradi- 
ctionibus prudenter superatis, instituit; alium tandem in oppido Etruriae 
intra fines sito dioecesis S. Miniati, cui Phicecli nomen — vulgo Fucecchio— 
ubi mira exhibuit apostolici zeli testimonia. Merito igitur sacrorum teces- 
suum propagator a Franciscalibus appellatus est. Sanctus enim vir, ut ad 
pietatis officia excolenda regularemque disciplinam adamussim servandam 
- sodalium animos alliceret, probe noscens iis omnibus virtutibus se ipsum 
abundare oportere, ad quas alios excitaret, verba exemplo confirmare sem- 
per studuit. Quare paupertatem, obedientiam, castitatem, caritatem alias- 
que omnes virtutes summo studio exercuit. Paupertatem adeo dilexit ut 
in victu cultuque vilissima semper requireret, vestibus uteretur obsoletis, 
et saepe ostiatim stipem pro religiosa cui praeerat familia rogaret. Ad obe- 
dientiam quod attinet, nullam unquam moram parendi interposuit, cum de 
Superiorum mandatis agebatur. Ingenuam simplicitatem et morum candorem 
corporis castigatione servavit; sed praecipue enituit eius caritas in invisen- 
dis aegrotis, morientibus usque ad extremum spiritum assidendo, in opem 
ferendo egenis, in maestis solandis, in ancipitibus consilia praebendo, 
opera prout res postularet proximos iuvando. Nec sodalibus tantum Theo- 
philus verbo et exemplo profuit, sed etiam christianae plebi in sacris expe- 
ditionibus sibi commissis permagna ac salutaria auxilia suppeditavit; nam 
die ac nocte in concionibus habendis et confessionibus excipiendis totus 
fuit. Plures itaque Etruriae Antistites, Servi Dei sanctitatis fama permoti, 
certatim illius ministerio in missionibus et. spiritualibus exercitationibus 
utebantur. Et Beatus ipse Theophilus tanta alacritate et constantia sacri 
huiusce muneris partes explevit, ut neque virium debilitate, neque viarum 
asperitate, neque hospitii squalore, neque caeli inclementia unquam retar- 
daretur; ac divini verbi praeconi frigoris et aestus patientia par, dum muni- 
cipia, oppida et pagos pedes circumiret. E tantis vero ac diuturnis laboribus 
lectissimi ac saluberrimi manarunt fructus: non paucae enim simultates eius 
industria sublatae fuerunt, vitia saepius inveterata avulsa, pax inter dome- 

sticos parietes non raro restituta, invecta morum integritas, pietas aucta 
et animarum salutis studium est excitatum, adeo ut tum Phicecli oppidi, 
tum universae S. Miniati dioecesis apostolus Beatus Theophilus iure meri- 
toque habitus ac vocatus fuerit. Talis cum esset, longe lateque de ipso 
fama percrebuit: nihil ergo mirum si, cum ipse patriam insulam altera 
vice relinquens, condito in ipsa Franciscali recessu, solvit in Italiam, magna 
populi morantis reditum turba comitante, navem conscendit. Saepenumero 
et in itinere et in concionibus catervatim ad eum confluebat cupida audiendi 
et videndi multitudo. Neque ei divinum defuit testimonium: scrutationis 
enim cordium et prophetiae dono enituit; multaque ab ipso dum morta- 
lem duceret vitam prodigia patrata feruntur. Tandem dum annum ageret 
aetatis suae quartum et sexagesimum, in recessu Phicecli, quem potissimum 
virtutibus suis illustrarat, meritis plenus in osculo Domini placidissime 
quievit die decimanona mensis Maii anno salutis millesimo septingentesimo 
quadragesimo. Eum vita functum tamquam parentem suavissimum non 
tantum sodales, sed populus quoque multis honestarunt lacrimis, eo quod 
insignem sanctimoniae famam reliquisset, quae, vigens adhue et in patria 
insula et in Etruria, patratis ad eius sepulerum miraculis, in dies crevit et 
inclaruit. 

Quapropter, inito de his omnibus examine, de Beatorum caelitum 
honoribus ei decernendis causa non sero ad Apostolicam Sedem delata est; 
et agitata quaestione de virtutibus, quibus ipse Dei Famulus enituit, habi- 
tisque processu temporis e Te disquisitionibus aliisque omnibus de iure 
absolutis, Pius Papa Septimus fel. rec., Praedecessor Noster, rite pronun- 
tiavit Theophilum a Curte virtutes in gradu heroico exercuisse, edito decreto 
die octava mensis Septembris anno millesimo octingentesimo decimo septimo. 
Deinde Leo Papa Tertiusdecimus cl. m., et ipse Praedecessor Noster, decreto 

solemniter evulgato die vicesima tertia mensis Maii anno millesimo octin- 
gentesimo nonagesimo quinto, de binis miraculis venerabilis Servi Dei 
intercessione a Deo patratis, suprema Apostolica auctoritate constare decla- 
ravit: de primo nempe de instantanea et perfecta sanatione, ope Dei Famuli 
invocata, puellae Iosephae Aleati a diuturna cowalgia; de altero vero de 
perfecta constantique sanatione Francisci Tonietti ab inveterata paraplegia, 
qua erat affectus. Die autem quarta decima insequentis mensis, in festo 
S. Bonaventurae, Franciscalis Ordinis fulgidissimi sideris, in Aedibus Vati- 
canis, adstantibus venerabili fratre Nostro Vincentio 8. R. E. Cardinale 
Vannutelli, Causae relatore, et bo. me. Caietano Cardinale Aloisi Masella, 
Sacrorum Rituum Congregationis Praefecto, nec non bo. me. Aloisio Tri- 
pepi, a secretis eiusdem Sacrae Congregationis, et Augustino Caprara, 
Sanctae Fidei Promotore generali, idem praefatus Summus Pontifex tuto 

procedi posse ad Beatorum honores venerabili Theophilo a Curte san- 
ciendos edixit. Quod decretum publici iuris fieri, in Sacrorum Rituum 
Congregationis acta referri iussit, Litterasque Apostolicas in forma Brevis 
de Beatificationis solemniis expediri mandavit die vicesima quarta Sep- 
tembris eiusdem anni, et die decima nona Januarii, insequenti anno 
millesimo octingentesimo nonagesimo sexto idem Dei Servus solemniter 
inter Beatos relatus est. 

Novis vero prodigiis accedentibus quae post indultam Beato Theophilo 
venerationem, eius auxilio implorato, patrata asserebantur, inclyta Fra- 
trum Minorum familia instante, idem Praedecessor Noster Leo Decimuster- 
tius die vigesima sexta mensis Februarii anno millesimo nongentesimo 
primo Causae reassumptionem sua manu signavit. A dilecto igitur filio 
Antonio Maria Santarelli ex Ordine Fratrum Minorum, huius Causae sedulo 
Postulatore, duplices prodigiosae sanationes, eodem deprecatore Beato 
Theophilo a Curte obtentae, ut de iisdem actio instrueretur propositae sunt. 
. Primo loco prodigiosa sanatio recensebatur Sororis Teresiae Ulivelli, in 
monasterio 8. Salvatoris loci vulgo Fucecchio in dioecesi S. Miniati Clarissae; 
quae, anno ineunte millesimo nongentesimo undevigesimo, sexagesimo tertio 
aetatis suae, vehementissimis doloribus capta est in regione abdominali. 
Medici ad infirmam visendam arcessiti pleno consensu agi aestimaverunt de 
interno cisto-adenomate ovarico multiloculari, quod nullo modo curari 
posse nisi adhibito chirurgico remedio dixerunt. Ipsa vero ferro subiici 
firmiter recusavit. Etsi dein a morbo paullum refici videretur, intima tamen 
tumoris elementa aegrotam saepe divexabant ac tumor magis augeri coe- 
pit, morbique symptomata in dies ingravescebant, et per quinquennium 
Teresiam, quae nisi levissimo cibo vesci poterat, quam maxime excruciavere. 
Ita ventum est ad anni millesimi nongentesimi vicesimi quarti aestatem, 
quo tempore repente res corruit. Tune enim virus illud ac pus in tumore 
latens in phlogosim erupit, indeque orta sepsis in altam exsiluit febrim; 
ac medicus denuo arcessitus chirurgicam sectionem omnino necessariam 
ad infirmam curandam dixit: quae vero, suam perpendens iam senescentem 
aetatem, iterum prorsus constanterque renuit. Nihil aliud ei supererat, 
morbo tam graviter ingravescente, nisi morti sese parare. Omni igitur 
humano auxilio plane recusato, ad Beati Theophili intercessionem confu- 
gere, ut sanaretur, suasa est. Quare die vigesimaquinta mensis Augusti 
Teresia et Sorores Clarissae novendiali supplicationi pro sanitate a Deo 
Beati Theophili intercessione impetranda initium dederunt. Attamen febris 
augescebat, addito vomitu eoque violentissimo. Sed sanationis iam propera- 
bat momentum. Illucescente enim altera Septembris die, expletis novenariis 
quas diximus precibus, aegrota e lecto surgere statuit et sacram Synaxim 

recipere voluit, qua sumpta, non sine suimet et omnium sodalium admira- 
tione bene valere se sentiens, Missae sacrificio in choro adsistere potuit. 
Febris tamen per aliquot dies una cum tumore permansit usque dum die 
octava sequenti Teresia summo mane ad aeris campani sonitum, post plu- 
rium horarum placidissimum somnum expergefacta, e lectulo surrexit 
mire certa suae sanationis. Alacri namque gressu e cubiculo exivit, ad com- 
munes sodalium orationes descendit, sacram Synaxim suscepit, cibum 
sumpsit ac per totum diem cum sororibus consuetis laboribus indefesse 
vacavit. Haec omnia recuperatae valetudinis signa in oculis omnium soda- 
lium manifestata sunt; nihilosecius ignorabatur a plurimis portenti splen- 
dor: etsi enim sodales ad valetudinem mire reversam Teresiam viderent, etsi 
illa brevi suae sanaiionis assertione prodigio se donatam asseruisset, etsi a 
sodale quadam de officio revelandi prodigium ad Beati Theophili gloriam 
admoveretur, tamen cunctabatur in dies, ne novo medicorum examini subii- 
ceretur. Non tamen erat divinum consilium ut tanta res occulta maneret. 
Ineunte enim eiusdem anni mense Novembri, pulmonitide Teresia capitur, 
cogitur in lectulo, rursus ad eam medicus advocatur. Qui alia die cum 
rediisset et pulmonitidem reperiisset depulsam, aegrotam iacere iubens 
locum exploravit veteris tumoris, cuius vestigia, nullo remedio, nulla natu- 
rali evacuatione, penitus evanuisse perspexit, ac statim per eundem medi- 
cum manifestatum est prodigium, cuius evidentia ab aliis quoque medicis 
ad sanatam visendam arcessitis est affirmata. Aegrota enim e limine mortis, 
sacro novenario celebrato ad Theophili patrocinium captandum, ad valetu- 
dinem ex omni parte perfectam resurrexerat. — Sanatio altera quae, Beati 
Theophili ope invocata, subito, perfecte ac constanter obtenta recensebatur 
respiciebat Sororem Dominicam Mariam Lota, monialem in Massiliensi 
monasterio a Visitatione. Quae die decima mensis Iunii anno millesimo 
octingentesimo quinquagesimoseptimo, Bastiae in Corsica nata, mense 
Octobri anno millesimo nongentesimo quinto vehementi correpta est tussi, 
cui vehementissimi quoque dolores dextero in latere, febris, nocturni sudo- 
res, insomnia, tremores accessere. Huiusmodi infirmitatem ipsa ab initio 
curare neglexit. Verum ineunte insequenti anno recipere se lecto coacta 
fuit ac arcessiti medici eam diligenter inspectam pleuritide tuberculari 
gravissime affectam animadverterunt, iam chronicum statum attingente 
cum copiosissimo exsudati humore atque laesionibus in dexteri pulmonis 
apice. Non obstante valida curarum applicatione et secuta pleurici liquoris 
reabsorbitione, quae circa medium mensem Aprilem contigit, morbus suam 
evolutionem insidiose continuavit sub gravissimae tuberculosis forma una 
cum omnibus perniciosis effectibus; et eo pervenit ut vertebralis columnae 
notabilem deflexionem et scoliosim cervico-dorsalem produceret. Quaelibet 

humana sanationis spes iam evanuerat; quare a religiosa familia novean- 
diales institutae sunt preces ad Beatum Theophilum pro moriturae sana- 
tione; et ecce postrema precationum die, quae erat trigesima Novembris, 
se erectam ex improviso Soror Dominica animadvertit, terram provoluta 
osculata est, facile ac libere movere se potuit. Evanuerunt ex eodem eo 
momento dolores, rediit cibi desiderium, redierunt in corpore vires, floruit 
mnirifice aspectus; nec quodvis in ea vestigium horrenda reliquit infirmitas, 
ita ut omnes prodigium in huiusmodi sanatione profiterentur, Beati Theo- 
phili tantum intercessione implorata. — In utraque hac sanatione de gravi- 
bus morbis agi cum veris et propriis laesionibus organicis et cum certo 
vitae discrimine plane est demonstratum: quae quidem omnia ad Beati 
Theophili invocationem illico evanuerunt. Quod sane vires omnes naturae 
omnino excedere visum est. Quare pluribus de hisce propositis miraculis 
peritissimorum virorum disceptationibus praehabitis, super illis tertio dis- 
sertum est in generalibus comitiis in Palatio Apostolico Vaticano coadunatis 
die duodecima mensis Martii decurrentis anni. In quibus a venerabili 
fratre Nostro Vincentio Cardinale Vannutelli, Episcopo Ostiensi et Praene- 
stino, et Sacri Collegii Decano, Causae Relatore, propositum fuit dubium 
« An et de quibus miraculis constet, post indultam eidem Beato veneratio- 
nem, in casu et ad effectum de quo agitur ». Nos autem, suffragiis tum 
Patrum Cardinalium tum Consultorum exceptis, priusquam Nostrum supre- 
mum iudicium pronunciaremus, adstantes monuimus effusis precibus Deum 
exorandum, ut Sancti Spiritus illustrationem in re tanti momenti Nobis 
elargiri dignaretur. Postmodum vero, dominica III in Quadragesima, die 
nempe vicesima tertia Martii, Eucharistico Sacrificio devotissime litato, in 
Vaticanas Aedes ad Nos accersiri iussimus tum praefatum Cardinalem Van- 
nutelli, tum dilectum filium Nostrum Camillum Cardinalem Laurenti, Sacro- 
rum Rituum Congregationis Praefectum, una cum dilecto filio Carolo Salotti, 
8. Fidei Promotore generali, iisque adstantibus, pontificio solio assidentes, 
rite pronuntiavimus: « Constare de duobus miraculis, Beato Theophilo a 
Curte intercedente, a Deo patratis: scilicet de primo: Instantaneae perfe- 
ctaeque sanationis Sororis Teresiae Ulivelli a cisto-adenomate interno; et 
de altero: Instantaneae perfectaeque sanationis Sororis Dominicae Lota a 
pleuritide chronica tuberculari, et ab eius gravissimis effectibus, nempe 
symphisi-pleurica ac scoliosi cervico-dorsali, necnon retractione emitho- 
racica et tossiemia turberculari et a consequenti extrema organica exte- 
nuatione ». Quod decretum evulgari et in archivum Sacrae Rituum Congre- 
gationis referri mandavimus. Unum igitur supererat inquirendum utrum 
nempe ad summum fastigium honorum, quibus Ecclesia praeclariores filios 
suos qui tanta gloria se dignos exhibuerunt augere solet, Beatus Theophi- 

lus a Curte extolli tuto posset. Quare in generalibus comitiis coram Nobis, 
die prima mensis Aprilis huius eiusdem anni, Sacrorum Rituum Congrega- 
tionis Patres Cardinales et Consultores unanimi suffragio tuto procedi posse 
responderunt. Attamen Nos sententiam Nostram proferre distulimus, atque, 
ut in re tanti ponderis auxilium superni luminis impetraretur, omnes ad- 
stantes hortati sumus. Insequenti autem die sexta Aprilis, Dominica Pas- 
sionis, sacra Hostia in domestico sacello pientissime litata, nobiliorem aulam 
ingressi sumus ac pontificio solio assidentes Nos ipsi, adstantibus praefatis 
Cardinalibus Vincentio Vannutelli, Causae Relatore, et Camillo Laurenti, 
Sacrorum Rituum Congregationi Praeposito, et dilectis filiis Alfonso Carinci, 
eiusdem Congregationis a secretis, et Carolo Salotti, 8. Fidei Promotore 
generali, solemniter pronunciavimus: « Tuto procedi posse ad solemnem 
Beati Theophili a Curte Canonizationem », et hoc etiam decretum in vulgus 
edi, atque in Sacrae Rituum Congregationis tabularium referri iussimus. 
His itaque peractis, Praedecessorum Nostrorum vestigiis inhaerentes, die 
vigesimatertia Aprilis venerabiles fratres 8. R. E. Cardinales apud Nos in 
Consistorium secretum convocavimus, in quo dilectus filius Noster Camillus 
Cardinalis Laurenti, Sacrae Rituum Congregationis Praefectus, Beati Theo- 
phili a Curte vitam, virtutes et miracula singillatim exposuit, necnon 
acta universa recensuit quae in Causa eius Beatificationis et Canoniza- 
tionis Sacra Rituum Congregatio, praevio rigoroso examine, admiserat 
et adprobaverat. Qua relatione expleta, Nos singulorum Cardinalium © 
suffragia exquisivimus: «an scilicet ad solemnem praefati Beati Cano- 
nizationem deveniendum esset »; ac suam iidem Cardinales sententiam 
aperuerunt. Consistorio secreto felici successu peracto, continenter habitum 
est Consistorium publicum, in quo dilectus filius Vincentius Sacconi, 
Nostrae Consistorialis Aulae Advocatus, de Beato Theophilo orationem 
habuit ac, pro eius solemni Canonizatione;'de more institit. Curavimus 
interea ut venerabiles fratres Patriarchae, Archiepiscopi et; Episcopi 
de tanta solemnitate per Litteras ad hoc datas admonerentur, ut, si 
facultas esset, sententiam et ipsi prolaturi, Nobis adstarent. Quorum 
eum plures in Urbem convenissent, die vicesima secunda superioris mensis 
Maii in Consistorio, quod semipublicum nuncupatur, re bene cognita ex 
commentariis de eiusdem Beati vita, virtutibus et miraculis actisque omni- 
bus quae supra Memoravimus Sacrorum Rituum Congregationis, tempestive 
unicuique datis, 8. R. E. Cardinalium sententiae de Beati Theophili memoria 
summis Caslitum honoribus consecranda et ipsi plaudentes accesserunt: in 
quam quidem sententiam et Nos ipsos discedere perlibenter ediximus; 
simulque in Petriani templi maiestate sacra huusmodi solemnia peragere 
statuimus die hac vicesima nona Iunii, qua eadem die Beatos quoque 

Ioannem De Brébeuf et Socios Martyres, et Beatum Robertum Bellarmi- 
num Cardinalem iisdem honoribus cohonestare statuimus. De quibus omni- 
bus publicum instrumentum a dilectis filiis Protonotariis Apostolicis ad 
perpetuam rei memoriam confici ac in Sacrae Rituum Congregationis archi- 
vum deferri iussimus. Interea christifideles sumus cohortati ad ferventes 
preces fundendas, in iis praecipue sacris aedibus in quibus Ss. Sacramentum | 
publice adorandum ex praescripto proponeretur, ut et ipsi ex tanta caeri- 
monia fructus perciperent uberiores, Nobisque in tam gravi officii Nostri 
munere Spiritus Paraclitus benigne adesset. Adveniente demum auspica- 
tissima die et optatissima, universi tum saecularis tum regularis cleri Ordi- 
nes, Romanae Curiae Praesules et Officiales, omnes denique qui in Urbe 
aderant venerabiles fratres NostriS. R. E. Cardinales, Patriarchae, Archie- 
piscopi, Episcopi, Abbates in Vaticanam Basilicam, cultu magnifico orna- 
tam, convenerunt; Nosque, iis omnibus solemni praeeuntibus supplicatione, 
eamdem ingressi sumus maxima fidelium frequentia stipatam. Tune vero 
dilectus filius Noster Camillus Cardinalis Laurenti, Sacrorum Rituum 
Congregationis Praefectus, et huic Canonizationi procurandae praepositus, 
perorante dilecto filio Augusto Milani, Consistorialis Aulae Advocato, vota 
Nobis precesque detulit Sacrorum Antistitum, inclytae Societatis Iesu ac 
seraphici Ordinis Minorum S. Francisci ut Beatum Theophilum a Curte 
una cum Beatis Ioanne de Brébeuf et Sociis Martyribus ac Beato Roberto 
Bellarmino Cardinale in Sanctorum numerum referremus. Quod cum iterum 
ae tertio memorati Cardinalis Laurenti atque Nostrae Consistorialis Aulae 
Advocatus instantius et instantissime fecissent, Nos, caelesti lumine ferven- 
ter implorato, sic ediximus: « Ad honorem Sanctae et individuae Trinitatis, 
«ad exaltationem Fidei catholicae et christianae Religionis augmentum, 
« auctoritate Domini Nostri Iesu Christi, Beatorum Apostolorum Petri et 
« Pauli ac Nostra, matura deliberatione praehabita, et divina ope saepius 
«implorata, ac de venerabilium fratrum Nostrorum S. R. E. Cardinalium, 
« Patriarcharum, Archiepiscoporum et Episcoporum in Urbe exsistentium 
«consilio, Beatum Ioannem de Brébeuf et Socios Martyres Gabrielem 
«Lalemant, Antonium Daniel, Carolum Garnier, Natalem Chabanel, Isaac 
« Jogues, Renatum Goupil et Ioannem de la Lande, Robertum Cardina- 
«lem Bellarmino, Theophilum a Curte Sanctos esse decernimus et defini- 
«mus ac Sanctorum catalogo adscribimus; statuentes ab Ecclesia universali 
«eorum memoriam quolibet anno die eorum natali, nempe Ioannem de Bré- 
« beuf et Socios Martyres die vicesimasexta Septembris, Robertum Cardina- 
«lem Bellarmino, Confessorem, die decima septima Septembris, et Theo- 
«philum a Curte, Confessorem, die decimanona Maii pia devotione recoli 
«debere. In nomine Patris et Filii et Spiritus Sancti. Amen ». Denique 

ob tantum beneficium gratias Deo Optimo Maximo ex corde egimus, et 
Sacrum solemne litavimus; post autem Evangelicam lectionem adstantes 
allocuti sumus hortantes ut non modo Apostolorum Principes, qui hodie 
in universo christiano orbe, ubicumque christifideles degunt, at praecipue 
in Alma hac Urbe, sollemniter commemorantur, sed etiam novensiles 
Sanctos, quorum consecratio hodiernam sollemnitatem novo quodam 
splendore non tam augere videtur, quam reapse condecorat, sibi, Eccle- 
siae, societati hominum universae propitios mererentur. Atque in San- 
ctis ipsis mirabilia omnibus proposuimus ad imitandum et sanctitatis 
et apostolatus exempla, ex quibus quidem alios alii, pro sua cuiusque’ 
condicione vitae, pro suis cuiusque officiis, ad meliora exardescendo, 
intuerentur. Plenariam tandem indulgentiam cunctis praesentibus pera- 
manter impertiti sumus atque has Decretales litteras sub plumbo expe- 
diri mandavimus. 

Horum itaque novensilium Sanctorum memoria, solemnissimis hisce 
consecrata caerimoniis, quibus sacrum universale Iubilaeum, a Nobis ob 
natalem ab inito Sacerdotio Nostro quinquagesimum indictum, veluti 
immortali corona desinere voluimus, vigeat in cordibus nostris, et omnes 
christifideles discant a fortissimis Martyribus in fide profitenda constantiam, 
a Roberto Bellarmino Cardinale doctrinam cum sanctitate sociatam; a 
Theophilo vero a Curte, Assisiatis alumno, discant praecipug qui religiosam 
amplexi sunt vitam rerum terrenarum contemptum, intimam in silentio 
et quiete cum Deo unionem,; perfectam regularis disciplinae observantiam, 
in animarum salute procuranda apostolicum zelum, erga Deum et proximos 
ardentissimam caritatem; omnesque sanctam eorum vitam imitari conten- 
dant. Dilaudemus igitur atque extollamus Dei bonitatem ac miserationem, 
qui Ecclesiam suam, tot tantisque alicubi vexationibus oppressam ac diffi- 
eultatibus implicitam, hac non sinit destitui, quoquo tempore, heroicae 
sanctitatis laude, talibusque patronis ac deprecatoribus carere non patitur: 
quibuscum utinam omnes, in aeternis caeli sedibus beate victuri, aliquando 
coniungamur. 

Omnibus itaque quae inspicienda erant bene perpensis, certa scientia et 
apostolicae auctoritatis Nostrae plenitudine, omnia et singula praedicta 
confirmamus, roboramus atque iterum statuimus, decernimus, universaeque 
Ecclesiae denunciamus; mandantes ut earumdem praesentium transumptis 
sive exemplis, etiam impressis, manu tamen alicuius Notarii Apostolici 
subscriptis et sigillo munitis, eadem prorsus fides habeatur, quae hisce 
Nostris Litteris haberetur, si exhibitae vel ostensae forent. Si quis vero 
- Decretales has Litteras Nostrae definitionis, mandati, relaxationis et volun- 
tatis infringere vel temerario ausu contraire aut attentare praesumpserit 

indignationem omnipotentis Dei et beatorum Petri et Pauli, Apostolorum 
eius, se noverit incursurum. 

Datum Romae apud Sanctum Petrum, anno Domini millesimo nongen- 
tesimo ac trigesimo, die vicesimanona mensis Iunii, Pontificatus Nostri 
anno nono. 


Ego PIUS, Catholicae Ecclesiae Episcopus. 


8 Ego JANUARIUS Episecopus Albanensis Cardinalis GRANITO PIGNATELLI 
DI BELMONTE. | 

Ego Episcopus Veliternus Cardinalis PoMPILJ. 

$8 Ego MICHAEL Episcopus Tusculanus Cardinalis LEGA. 

$8 Ego Donatus Episcopus Sabinensis et Mandelensis Cardinalis SBAR- 
RETTI. 

$8 Ego THomas Prus Episcopus Portuensis et S. Rufinae Cardinalis Boc- 
GIANI. 

$8 Ego Petrus tituliS. Laurentii in Lucina Presbyter Cardinalis GASPARRI. 

$8 Ego CAIETANUS tituli S. Agathae Presbyter Cardinalis BIsLETI. 

&% Ego GULIELMUs tituli S. Crucis in Hierusalem Presbyter Cardinalis 
VAN Rossum. 

8 Ego Fr. ANDREAS tituli S. Laurentii in Damaso Presbyter Cardinalis 
FRUHWIRTH. 

§& Ego RAPHAEL tituli S. Hieronymi Illyricorum Presbyter Cardinails 
ScAPINELLI. 

$8 Ego FRANCISCUS tituli S. Marcelli Presbyter Cardinalis RAGONESI. 

$8 Ego AcHILLEs tituli S. Bernardi ad Thermas Presbyter Cardinalis 
LOcATELLI. 


*8 Ego Avoistus tituliS. Georgii ad Velabrum Presbyter Cardinalis SINCERO. 

$8 Ego BoNAVENTURA tituli 8. Caeciliae Presbyter Cardinalis CERRETTI, 

$8 Ego HeEnriovus tituli S. Bartholomaei in Insula Presbyter Cardinalis 
GASPARRI. 

Ego ALoIstus tituli S. Petri ad Vincula Presbyter Cardinalis CAPOTOSTI. 


sctvs\9 

$8 Ego LAURENTIUS tituli 8. Pancratii Presbyter Cardinalis LAURI, Maior 
Poenitentiarius. 

Ego Fr. ALeExius HEnrIcus tituli S. Susannae Presbyter Cardinalis 
LEPICIER. 

68 Ego Eucentus Ss. Ioannis et Pauli Presbyter Cardinalis PACELLI, a 
Secretis Status. 

8 Ego CAmILuus 8. Mariae Scalaris Protodiaconus Cardinalis LAURENTI. 

Ego losepH S. Nicolai in Carcere Tulliano Diaconus Cardinalis 

8 Ego Franciscus 8S. Caesarei in Palatio Diaconus Cardinalis EHRLE. 

8 Ego ALEXANDER S. Mariae in Cosmedin Diaconus Cardinalis VERDE. 


Fr. ANDREAS Carp. FRUHWIRTH, CAMILLUS Carp. LAURENTI, 
Cancellarius S. R. EB. S. R. C. Praefectus. 


Joseph Wilpert, Decanus Collegii Protonotariorum Apost. 
Alfonsus Carinci, Protonotarius Apostolicus. 


Georgius Stara Tedde, Canc. Apost. Adiutor a studiis. 


EXPEDITA 


die vigesima octava mensis Octobris, anno nono 
ALrripus Marini, Plumbator. 


Reg. in Canc. Ap., vol. XLIIT, n. 15. - M. Riggi. 


LITTERAE APOSTOLICAE 
I 


FINES REGUNTUR INTER VICARIATUM APOSTOLICUM NILI SUPERIORIS ET 
PRAEFECTURAM APOSTOLICAM NILI AEQUATORIALIS. 


PIUS PP. XI 

Ad futuram rei memoriam. — Romanum ‘Pontificem decet Episcopo- 
rum votis concedere, quae eo spectent ut spiritualibus christifidelium neces- 
sitatibus reique catholicae incremento provide ac tempestive consulatur. 
Itaque cum venerabilis frater Episcopus titulo Sebastopolitanus, Visitator 
scholarum Apostolicus in missionibus Africae, accedentibus ad eundem tum 
Apostolico Nili Superioris Vicario, tum Apostolico Nili Aequatorialis Prae- 
fecto, a Nobis expostulet ut quaedam territorii partes vicariatus apostolici 
Nili Superioris, ad catholicas res inibi melius provehendas, a vicariatu 
ipso distrahantur et apostolicae Nili Aequatorialis praefecturae adiungantur, 

huiusmodi votis annuendum, omnibus rei momentis attento seduloque 
studio perpensis, ultro libenterque existimavimus. Nos igitur, conlatis 
consiliis cum venerabilibus fratribus Nostris Sanctae Romanae Ecclesiae 
Cardinalibus, qui negotiis Sacrae Congregationis de Propaganda Fide 
praepositi sunt, motu proprio atque ex certa scientia ac matura delibera- 
tione Nostris, deque apostolicae Nostrae potestatis plenitudine, praesen- 
tium Litterarum vi, districtum de Lira (seu Lango) una cum parte distri- 
ctus de Karamojo e vicariatu apostolico Nili Superioris separamus sive 
dismembramus atque ex nune praefecturae Nili Aequatorialis apostolicae 
adnectimus. Limites propterea praefecturae eiusdem Nili Aequatorialis 
sequentes erunt: ad septentrionem Sudan anglicus-aegyptiacus; ad orien- 
tem colonia de Kenia; ad occidentem Congus Belga et cursus fluminis — 
Nili usque ad Port-Masindi; denique ad meridiem lacus Kwania, cursus 
fluminis Olweny, limes sub-districtus (seu comitatus) de Eruti usque ad 
Assua (vel Moroto), cursus huius fluminis, et finis meridionalis districtus 
Karamojo. 

Haec statuimus, decernentes praesentes Litteras firmas, validas atque 
efficaces semper exstare ac permanere, suosque plenos atque integros 
effectus sortiri et obtinere, illisque ad quos spectant vel in posterum spec- 
tare poterunt plenissime suffragari; sicque rite iudicandum esse ac defi- 
niendum; atque irritum et inane fieri si quidquam secus super his, a 
quovis, auctoritate qualibet, scienter vel ignoranter contigerit attentari. 
Contrariis non obstantibus quibuslibet. 

Datum Romae apud Sanctum Petrum, sub anulo Piscatoris, die 
Iv mensis Decembris, anno MDCCCCXXIX, Pontificatus Nostri octavo. 


P. Carp. GASPARRI, a Secretis Status. 


If 


ERIGITUR PRAEFECTURA APOSTOLICA DE PINGLIANG DISMEMBRATO TERRI- 
TORIO E VICARIATU APOSTOLICO DE TSINCHOW IN SINIS. 


PIUS PP. XI 


Ad futuram rei memoriam. — Longinquis in regionibus, quae missio- 
nariis concreditae sunt, iugiter sedulo studio ex Apostolico munere, quo 
fungimur, data opportunitate, ea statuimus quae ad magis magisque pro- 
pagandam provehendamve catholicam religionem apta videantur. Quaprop- 
ter cum, amplissime suffragante Delegato Apostolico Nostro in Sinis, Vica- 
rius Apostolicus de Tsinchow enixas Nobis preces adhibuerit, ut ex quadam 

parte sui nimis lati vicariatus novam missionem sui iuris constifueremus, 
ita ut in eadem, aliis Evangelii praeconibus missis, incremento Fidei me- 
lius consulatur: Nos, conlatis consiliis cum venerabilibus fratribus Nostris 
Sanctae Romanae Ecclesiae Cardinalibus, qui negotiis Sacrae Congrega- 
tionis de Propaganda Fide praesunt, de nova erigenda missione decernere 
existimavimus. Nimirum motu proprio, certa scientia et matura delibe- 
ratione Nostris, deque apostolicae Nostrae potestatis plenitudine, prae- 
sentium Litterarum vi, a vicariatu apostolico de Tsinchow in Sinis seiun- 
gimus provinciam civilem de Kingyuentao, quae sequentes infrascriptas 
septendecim subpraefecturas complectitur, scilicet: Pingliang, Huating, 
Tsing-ning, Lungteh, Chwanglang, Kingyang, Ninghsien, Cheng-ning, 
Hoshui, Hwanhsien, Kingchow, Tsungsin, Chenyuen, Lingtai, Kuyen, 
Haiyan, Hwaping; atque ex eadem de Kingyuentao civili provincia, 
sic ab apostolico vicariatu de Tsinchow abstracta, novam erigimus apo- 
stolicam praefecturam, cui de Pingliang nomen facimus. Novam vero 
huiusmodi praefecturam apostolicam de Pingliang Ordinis Fratrum Mi- 
norum Capuccinorum curis ad Nostrum et Sanctae huius Sedis benepla- 
citum in Domino committimus. 

Haec statuimus, decernentes praesentes Litteras firmas, validas atque 
efficaces semper exstare ac permanere, suosque plenos atque integros 
effectus sortiri et obtinere, illisque ad quos pertinent seu ,pertinere pote- 
runt plenissime suffragari; sicque rite iudicandum esse ac definiendum, 
irritumque ex nune atque inane fieri si quidquam secus super his, a 
quovis, auctoritate qualibet, scienter sive ignoranter attentari contigerit. 
Contrariis non obstantibus quibuslibet. 

Datum Romae apud Sanctum Petrum, sub anulo Piscatoris, die xxv 
mensis Ianuarii anno MDCCCCxxx, Pontificatus Nostri octavo. 


P. CARD. GASPARRI, a Secretis Status. 


DISMEMBRATO TERRITORIO E VICARIATU APOSTOLICO DE LANCHOWFU ERI- 
GITUR MISSIO INDEPENDENS DE SINKIANG IN SINIS. 


PIUS PP. XI 


Ad futuram rei memoriam. — Decet Romanum Pontificem illis rebus 
concedere per quae Fidei propagandae et christifidelium bono provide 
consulatur. Quapropter cum Vicarius Apostolicus de Lanchowfu in Sinis 
preces, suffragiis etiam Delegati Apostolici Nostri auctas, Nobis adhibeat 

ut e vicariatus de Lanchowfu territorio, quod regionis latitudine atque 
incolarum numero nimis conspicuum est, quandam partem abstrahamus 
propriis missionariis concredendam: Nos, conlatis consiliis cum venerabi- 
libus fratribus Nostris Sanctae Romanae Ecclesiae Cardinalibus, qui nego- 
tiis Propagandae Fidei praepositi sunt, omnibusque perspectis rerum adiun- 
ctis, haec, quae infrascripta sunt, decernenda existimavimus. Nimirum ut 
aptius prospiciatur christiani nominis propagationi in eadem regione, motu 
proprio atque ex certa scientia et matura deliberatione Nostris, deque 
apostolicae Nostrae potestatis plenitudine, praesentium Litterarum vi, e 
vicariatu apostolico de Lanchowfu totam regionem de Sinkiang, ex quattuor 
provinciis civilibus constitutam, de Wensuh Tao, Chuhn Tao, Ningyuan 
Tao, Thwa Tao, distrahimus sive separamus, eandemque in novam missio- 
nem independentem erigimus, cui nomen facimus de Sinkiang. Memoratam 
vero novam independentem missionem de Sinkiang volumus curis presby- 
terorum Societatis Verbi Divini, ad Nostrum Sanctaeque Sedis benepla- 
citum, concreditam. 

Haec statuimus, decernentes praesentes Litteras firmas, validas atque 
efficaces semper exstare ac permanere, suosque plenos atque integros effe- 
ctus sortiri et obtinere illisque ad quos spectant, sive spectare poterunt, 
nune et in posterum plenissime suffragari; sicque rite iudicandum esse ac 
definiendum, irritumque ex nunc atque inane fieri si quidquam secus, 
super his, a quovis, auctoritate qualibet, scienter vel ignoranter attentari 
contigerit. Contrariis non obstantibus quibuslibet. 

Datum Romae apud Sanctum Petrum, sub anulo Piscatoris, die xIv 
mensis Februarii anno MpcCCCxxx, Pontificatus Nostri nono. 


E. Carp. PACELLI, a Secretis Status. 


IV 


TEMPLUM IN HONOREM B. M. V. ET SANCTI GERARDI MAIELLA, C. SS. R., LOCI 
« CAPOSELE » ARCHIDIOEC. COMPSANAE, BASILICAE MINORIS TITULO HONO- 


RIBUSQUE AUGETUR. 
PIUS PP. XI 


Ad perpetuam rei memoriam. — Archidioecesis Compsanae intra fines 
exstat ecclesia « Materdomini» in honorem Beatae Mariae Virginis .ac 
Sancti Gerardi Majella Deo dicata, quae tanquam conspicuum monumen- 
tum non modo loci Caposele nuncupati, in quo posita est, verum etiam totius 
Italiae meridionalis recte habetur. Corpus in eadem asservatur Sancti 

Gerardi Majella, laici professi Congregationis a Sanctissimo Redemptore, 
miraculis clari; ac propterea christifideles frequentissimi in anno peregrino- 
rum more ecclesiam ipsam Visitant, eiusdem Sancti thaumaturgi opem implo- 
raturi. Eodem in templo sodales Congregationis a Sanctissimo Redemptore 
divini cultus decorem provehunt et sacras celebrant functiones, magna 
cum christiani populi devotione ac spirituali fructu. Nunc autem cum 
hodiernus moderator Conlegii Congregationis praelaudatae adnexi ecclesiae 
ipsi, Nos humili prece flagitaverit ut idem templum sanctuarium ad titu- 
lum et dignitatem Basilicae minoris evehere dignemur, hasque supplica- 
tiones amplissimis suffragiis suis tum dilectus filius Noster Gulielmus 
Sanctae Romanae Ecclesiae Cardinalis Van Rossum, tum venerabilis frater 
Archiepiscopus Compsanus Nobis commendent, Nos optatis hisce piis an- 
nuendum ultro libenterque existimavimus. Quae cum ita sint, audito dilecto 
filio Nostro Sanctae Romanae Ecclesiae Cardinali Sacrorum Rituum Con- 
gregationis Praefecto, apostolica Nostra auctoritate, praesentium Littera- 
rum vi perpetuumque in modum, praefatam ecclesiam Beatae Mariae 
Virginis «Materdomini» et Sancti Gerardi Majella in honorem Deo sacram, 
intra fines Compsanae archidioecesis, titulo ac dignitate Basilicae minoris 
condecoramus, illique privilegia et honorificentias tribuimus, quae huic 
titulo de iure competunt. 

Haec largimur, decernentes praesentes Litteras firmas, validas atque 
efficaces semper exstare ac permanere, suosque plenos atque integros effe- 
ctus sortiri et obtinere, illisque ad quos spectant sive spectare poterunt, 
nune et in posterum plenissime suffragari; sicque rite iudicandum esse ac 
definiendum, irritumque ex nunc atque inane fieri si quidquam secus, 
super his, a quovis, auctoritate qualibet, scienter sive ignoranter attentari 
contigerit. Non obstantibus quibuslibet. 

Datum Romae apud Sanctum Petrum, sub anulo Piscatoris, die xviI 
mensis Februarii anno MpCCCCXxX, Pontificatus Nostri nono. 


E. CARD. PACELLI, a Secretis Status. 


V 
TERRITORIUM DE MACAS PRAEFECTURAE APOSTOLICAE DE MENDEZ ET GUA- 
LAQUIZA ADIUDICATUR. 
PIUS PP. XI 
Ad futuram rei memoriam. — Quo Fidei incremento christianique gre- 
gis spirituali bono satius consultum sit, Romanorum Pontificum Decessorum 
Nostrorum vestigiis insistentes ea continenter decernere maturamus, qui- 

bus adiuti, Pastores commissis ipsorum curis ovibus facilius advigilare 
queant. Iam vero cum per Sacrae Congregationis Consistorialis decretum, 
die xxv mensis Aprilis, anno MpCOCOXxXxIXx datum, a dioecesi de Riobamba 
territorium paroeciae de Macas seiunctum fuerit, circa eiusdem paroeciae 
regimen ea quae sequuntur statuere Nobis opportunum visum est. Nimi- 
rum, omnibus rei momentis sedulo atque attento studio perpensis cum ve- 
nerabilibus fratribus Nostris Sanctae Romanae Ecclesiae Cardinalibus, qui 
negotiis Propagandae Fidei praepositi sunt, Nos, motu proprio et matura 
deliberatione Nostris, deque apostolicae Nostrae potestatis plenitudine, 
praesentium Litterarum vi, territorium paroeciae de Macas ex nunc et in 
posterum vicariatui apostolico de Mendez et Gualaquiza canonice adne- 
ctimus, ita ut inter eundem apostolicum vicariatum de Mendez et Guala- 
quiza ac proximam apostolicam de Canelos et Macas praefecturam sint 
novi limites qui sequuntur, videlicet: linea recta a vertice montis Sangai 
usque ad origines fluminis Vulcani, hoc dein ipsum flumen usque ad con- 
fluentiam cum flumine Upano; hoc vero flumen Upano usque ad locum ubi 
ad meridiem vergit; linea autem recta, inde deducta, usque ad divortium 


-aquarum inter flumina Pastaza et Upano usque ad iugum montium Cutucd; 


summum postea iugum Cutucit et Seipa usque ad caput fluminis Mangosisa 
parvi; cursus dein Mangosisa parvi usaque ad eiusdem confluentiam cum 
flumine Miazal vel Mangosisa magno; cursus vero fluminis Miazal usque 
ad flumen Morona; hoc denique Morona flumen usque ad confluentiam cum 
flumine Amazonum. Cum propterea paroecia de Macas, quae intra limites 
praedictos exstat, vicariatui apostolico de Mendez et Gualaquiza definitive 
fuerit aggregata, etiam finitimae praefecturae apostolicae de Canelos et 
Macas nomen immutamus, ita ut in posterum praefectura apostolica ipsa 
de Canelos tantum vocetur. Contrariis non obstantibus quibuslibet. 

Decernentes praesentes Litteras firmas, validas atque efficaces semper 
exstare ac permanere, suosque plenos atque integros effectus sortiri et 
obtinere, illisque ad quos spectant sive spectare poterunt nunc et in poste- 
rum plenissime suffragari; sicque rite iudicandum esse ac definiendum, 
irritumque ex nunc atque inane fieri, si quidquam secus super his, a quovis, 
auctoritate qualibet, scienter vel ignoranter attentari contigerit. 

Datum Romae apud Sanctum Petrum, sub anulo Piscatoris, die x1x 
mensis Februarii, anno MDCCCCXXXx, Pontificatus Nostri nono. 


E. Carp. PAcELLI a Secretis Status. 


Acta, vol. XXII, n. 14. — 4-11-930. 32 


482 Acta Apostolicae Sedis - Commentarium O fficiale 


VI 
FINES IMMUTANTUR VICARIATUS APOSTOLICI CANALIS SUESI 


PIUS PP. XI 


Ad perpetuam rei memoriam. — Ex apostolico munere, quo in terris 
fungimur, data occasione in Domino ea decernere satagimus, quae ad 
spirituale christifidelium regimen aptius exercendum conducant. Hoc 
proinde ducti consilio, fines quoque dioecesium vicariatuumque aliquando 
immutamus adeo ut pastores ovium suarum curam facilius gerere queant. 
Qua de re cum nune rogati simus ut limites vicariatus apostolici Canalis 
Suesii in parte orientali atque occidentali mutentur, consentientibus in 
hance rem tum Patriarcha Hierosolymitano, tum Vicario Apostolico Deltae 
Nyli: Nos, conlatis consiliis cum venerabilibus fratribus Nostris Sanctae 
Romanae Ecclesiae Cardinalibus, qui negotiis Propagandae Fidei praepo- 
siti sunt, omnibusque rei momentis attente perpensis, votis memoratis 
concedendum existimavimus. Idcirco, apostolica Nostra auctoritate, prae- 
sentium Litterarum tenore, statuimus ut nunc et in posterum confinia 
vicariatus apostolici Canalis Suesii haec sient, scilicet: ad occidentem 
versus, linea quae, transiens ad occidentem loci vulgo Abou-Soucir nuncu- 
pati, qui ad vicariatum Canalis Suesii tamen pertineat, incipit ab ore 
de El-Bet-El-Gemil et finem habet ad Ber-Arezjida; ad orientem autem 
versus, limites civiles inter Aegyptum et Palaestinam, ita ut civitas de 
Akabak Hierosolymitano Patriarchatui denuo adnectatur. _ 

Haec mandamus, decernentes praesentes Litteras firmas, validas atque 
efficaces semper exstare ac permanere, suosque plenos atque integros effe- 
ctus sortiri et obtinere, illisque ad quos spectant, sive spectare poterunt, 
plenissime suffragari; sicque rite iudicandum esse ac definiendum, irritum- 
que ex nunc et inane fieri si quidquam secus super his, a quovis, auctoritate 
qualibet, scienter sive ignoranter attentari contigerit. Contrariis non obstan- 
tibus quibuslibet. 

Datum Romae apud Sanctum Petrum, sub anulo Piscatoris, die xxx 
mensis Martii anno MpCcCOcxxx, Pontificatus Nostri nono. 


E. CARD. PACELLI, a Secretis Status. 

Vil 


DISTRACTO TERRITORIO A VICARIATU APOSTOLICO DE MARIANNHILL ERI- 
GITUR PRAEFECTURA APOSTOLICA DE UMTATA. 


PIUS PP. XI 


Ad perpetuam rei memoriam. — Quo maiori rerum fidei incremento 
consuleret, Delegatus Apostolicus Africae Meridionalis, in rem quoque 
consentiente Ordinario vicariatus apostolici de Mariannhill, nuper a Nobis 
postulavit ut apostolicus vicariatus de Mariannhill, ob nimiam eiusdem 
vastitatem, in duas, propriis pastoribus concredendas, partes divideretur. 
Non autem vestigiis sequuti Decessores Nostros, qui iugiter sollicito studio 
ea statuenda curarunt quae in exploratam christiani populi utilitatem 
cederent, huiusmodi votis benigne concedendum existimavimus. Quapropter 
conlatis consiliis cum venerabilibus fratribus Nostris Sanctae Romanae 
Ecclesiae Cardinalibus, qui Sacrae Congregationis de Propaganda Fide 
negotiis praepositi sunt, apostolica Nostra auctoritate, praesentium Lit- 
terarum tenore a territorio praedicti vicariatus apostolici de Mariannhill 
regionem meridionalem subtrahimus, eademque novam praefecturam apo- 
stolicam erigimus, quam de Umtata nuncupatam ad Nostrum et Sanctae — 
Sedis beneplacitum curis Patrum Instituti de Mariannhill committimus. 
Novae vero praefecturae de Umtata territorium in posterum siet, quod 
positum est ad meridiem versus lineae, quae incipiens ab ore fluminis - 
St. Johns sequitur eiusdem ac fluminis Tina cursum usque ad limites 
districtus ad flumen Kenira, atque istius fluminis usque ad fines vica- 
riatus apostolici de Basutoland. 

Haec statuimus, decernentes praesentes Litteras firmas, validas, atque 
efficaces semper exstare ac permanere, suosque plenos atque integros effe- 
ctus sortiri et obtinere, illisque ad quos spectant seu spectare poterunt 
plenissime suffragari; sicque rite iudicandum esse ac definiendum, irritum- 
que ex nunc et inane fieri, si quidquam secus super his, a quovis, auctoritate 
qualibet, scienter sive ignoranter attentari contigerit. Non obstantibus 
contrariis quibuslibet. 

‘Datum Romae apud Sanctum Petrum, sub anulo Piscatoris, die xxx 
mensis Martii anno MpccccxxX, Pontificatus Nostri nono. 


E. Carp. PACELLI, a Secretis Status. 

vill 


AUGETUR TERRITORIUM ARCHIDIOECESIS RHODIENSIS 


PIUS PP. XI 


Ad perpetuam rei memoriam. — Constitutione Apostolica Nostra, die 
XXVIII mensis Martii anno MDCCCCXXVIII data, insignem ac vetustam 
Rhodiensem archidioecesim post fata plurima denuo restituimus, suppressa 
eiusdem nominis praefectura apostolica. Cum vero limites eiusdem suppres- 
sae praefecturae apostolicae limitibus territorii italicae ditioni subiecti 
minus apte congruere videantur, Nos, conlatis consiliis cum venerabilibus 
fratribus Nostris Sanctae Romanae Ecclesiae Cardinalibus, qui rebus 
Sacrae Congregationis de Propaganda Fide praepositi sunt, praehabito 
quoque consensu Ordinariorum, quorum intererat, omnibusque rei momen- 
tis atque attento studio perpensis, haec quae sequuntur decernenda exi- 
stimavimus. Nimirum motu proprio atque ex certa scientia ac matura de- 
liberatione Nostris, deque apostolicae Nostrae potestatis plenitudine, 
praesentium Litterarum vi, insulas Astypalaeam a dioecesi Sanctoriensi, 
Patmon vero a dioecesi Chiensi distrahimus atque ex nunc archidioecesi 
Rhodiensi canonice tribuimus; eidemque archidioecesi assignamus praete- 
rea insulam Lisson, cuius pertinentia usque adhuc minus clare constabat. 

Haec in Domino statuimus, decernentes praesentes Litteras firmas, 
validas, atque efficaces semper exsistere et fore, suosque plenos atque inte- 
gros effectus sortiri et obtinere, illisque ad quos pertinent, sive pertinere 
poterunt, nunc et in posterum amplissime suffragari; sicque rite iudicandum 
esse ac definiendum irritumque ex nunc et inane fieri, si quidquam secus 
super his a quovis, auctoritate qualibet, scienter sive ignoranter attentari 
contigerit. Contrariis non obstantibus quibuslibet. 

Datum Romae apud Sanctum Petrum, sub anulo Piscatoris, die xxx 
mensis Martii anno Mpccccxxx, Pontificatus Nostri nono. 


E. Carp. PAcELLI, Secretis Status. 

IX 


TERRITORIUM DE MARICO ET DE RUSTEMBURG A VICARIATU APOSTOLICO 
TRANSVAALENSI AD VICARIATUM DE KIMBERLEY TRANSFERTUR. 


PIUS PP. XI 


Ad perpetuam rei memoriam. — Decessores Nostros Romanos Pontifices 
qui nunquam quaecumque ad propagandam catholicam Fidem pertinerent 
statuere destiterunt, vestigiis sequuti, cum Delegatus Apostolicus Africae 
Meridionalis Nos edoceat Vicarium Apostolicum Transvaalensem nequire, 
ob sacerdotum penuriam, evangelizationis opus, uti oportet, in duobus. 
districtibus civilibus de Marico et de Rustemburg, eidem commissis, pro- 
movere, haec quae infrascripta sunt decernenda censuimus. Conlatis itaque 
consiliis cum venerabilibus fratribus Nostris Sanctae Romanae Ecclesiae 
Cardinalibus, qui negotiis Propagandae Fidei praepositi sunt, omnibusque 
rei momentis attente perpensis, motu proprio atque ex certa scientia ac 
matura deliberatione Nostris, deque apostolicae Nostrae potestatis pleni- 
tudine, praesentium Litterarum tenore edicimus ac mandamus ut terri- 
torium, quod duobus civilibus districtibus de Marico et de Rustemburg 
constituitur, finitimo vicariatui de Kimberley in Africa meridionali ex 
nune et in posterum adsignetur, ita ut missionarii vicariatus praefati de 
Kimberley apud incolas quoque eorundem districtuum de Marico et de 
Rustemburg Fidei incremento prospicere possint. 

Haec mandamus, decernentes praesentes Litteras firmas, validas atque 
efficaces semper exstare ac permanere; illisque, ad quos pertinent sive 
pertinere poterunt, nunc et in posterum plenissime suffragari; sicque rite 
iudicandum esse ac definiendum, irritumque ex nunc et inane fieri si quid- 
quam secus, super his, a quovis, auctoritate qualibet, scienter sive ignoran- 
ter attentari contigerit. Contrariis non obstantibus quibuslibet. 

Datum Romae apud Sanctum Petrum, sub anulo Piscatoris, die xxx 
mensis Martii anno MDccccxxx, Pontificatus Nostri nono. 


E. CARD. PACELLI, a Secretis Status. 

Xx 


PAROECIALE TEMPLUM 8. MARTINI EP, C., OPPIDI « BINGEN » DIOECESIS MO- 
GUNTINAE, INTRA FINES, PRIVILEGIIS BASILICAE MINORIS HONESTATUR, 


PIUS PP. XI 


Ad perpetuam rei memoriam.— Moguntinae dioecesis intra fines in 
oppido Bingensi extat paroeciale templum, quod in honorem Sancti Martini 
Episcopi Turonensis et Confessoris Deo dicatum est. Paroeciae vero eiusdem 
hodiernus moderator ad Nos refert propediem quintum decimum saecula- 
rem annum expletum iri ab institutione paroeciae; cuius templum, quamvis 
a temporibus Caroli Magni suam originem repetat, saeculo tamen tantum 
decimo quinto praecipue exstructum et consecratum, insequentibus postea 
sexto decimo et decimo octavo saeculis ampliatum, renovatum atque exple- 
tum est. Testatur praeterea idem parochus oppidum Bingense decoratum 
esse vita atque exemplis plurium Sanctorum; quos inter memorandi sunt 
Sanctus Rupertus ac Sanctus Wigbertus, Sancta Bertha, Sancta Hildegardes 
monasterii Bingensis abbatissa, quam ob eius strenuam rei catholicae adver- 
sus haereticos tuitionem Trevirensi in Concilio Eugenius Pp. III laudavit; 
venerabilis denique famulus Dei Bartholomaeus Holzhanser, qui, congre- 


gationis clericorum saecularium in communi viventium institutor, fidem— 


vitamque vere catholicam in eadem regione restituit. Bingensium vero San- 
ctorum relliquias tam magna pietate christifideles venerantur, ut quotannis 
iidem, peregrinorum more, frequentes ex dissitis etiam regionibus hunc ad 
locum confluant, sacris devote adstantes functionibus divinisque mysteriis, 
quae clerici, numero sufficienti paroeciae addicti, sollemniter peragunt. 
Hisce omnibus admoti rationibus, cum hodiernus parochus Bingensis ad 
8S. Martini Episcopi et Confessoris supplicibus votis Nos deprecatus sit ut 
memoratum paroeciale templum Bingense ad titulum ac dignitatem Basi- 
licae minoris evehere dignemur, hasque preces cumulet atque ornet 
amplissimum commendationis officium venerabilis fratris Moguntini Epi- 
scopi, Nos optatis huiusmodi concedendum ultro libenterque existima- 
vimus. Quam ob rem, conlatis quoque consiliis cum venerabilibus fratribus 
Nostris Sanctae Romanae Ecclesiae Oardinalibus Congregationi Sacrorum 
Rituum praepositis, motu proprio, certa scientia ac matura deliberatione 
Nostris, deque Apostolicae potestatis plenitudine, praesentium Litterarum 
tenore perpetuumque in modum praefatam ecclesiam paroecialem Bingen- 
sem ad honorem Sancti Martini Turonensis Episcopi et Confessoris Deo 


| 

dicatam intra fines dioecesis Moguntinae, honore ac nomine Basilicae 
minoris cum privilegiis atque honorificentiis, quae iuxta Apostolica decreta 
huic titulo competunt, honestamus ac decoramus. Contrariis non obstan- 
tibus quibuslibet. 

Haec statuimus, decernentes praesentes Litteras firmas, validas atque 
efficaces iugiter exstare ac permanere, suosque plenos atque integros effe- 
ctus sortiri et obtinere, illisque ad quos spectant, sive spectare poterunt, 
nunc et in posterum plenissime suffragari; sicque rite iudicandum esse ac 
definiendum, irritumque ex nunc et inane fieri si quidquamsecus, super his, 
&@ quovis, auctoritate qualibet, scienter sive ignoranter attentari contigerit. 

Datum Romae apud Sanctum Petrum, sub anulo Piscatoris, die 
i mensis Aprilis anno MDCcccxxx, Pontificatus Nostri nono. 


E. CARD. PACELLI, a Secretis Status, 


XI 


ECCLESIA COLLEGIATA 8. IOANNIS BAPT., LOCI «FINALMARINA», DIOEC. SAVO- 
NENSIS, TITULO ATQUE HONORIBUS MINORIS BASILICAE CONDECORATUR. 


PIUS PP. XI 


Ad perpetuam rei memoriam. — Dioecesis Savonensis intra fines exstat: 
ecclesia conlegiata Sancti loannis Baptistae plebis Finarii, antiquitate atque 
artis nobilitate conspicua, Archipresbytero quoque et canonicorum Capitulo . 
exornata, quibus iam rec. mem. Decessor Noster Pius Pp. VII privilegia 
atque insignia peculiaria concessit. Ecclesia ipsa in civitate quam hodie 
nuncupant « Finalmarina » loco antiquioris templi plebalis exaedificata est 
decimo septimo saeculo; sed temporibus etiam recentioribus instaurata ac 
decorata; tandem die tricesima Novembris anni praeteriti sollemniter con- 
secrata est. Ipsum vero templum, tribus navibus constans, tholo ornatum, 
pluribus altaribus munitum, picturis atque artis operibus affabre factis 
decoratum, nunc solemne videtur monumentum non modo pietatis religio- 
nisque populorum in eadem regione degentium, sed etiam artis sacrae 
conspicuum, cum idem minime inferius censeatur ceteris sacris aedibus 
revera insignibus, quae saeculo decimo septimo intra fines Italiae erectae 
sunt. Haec animo repetentes, cum venerabilis frater Savonensis et Nau- 
lensis Episcopus Nobis amplissime commendet vota communia cleri et 
populi Finarii, qui Nos iam flagitaverant pro eodem templo conlegiato, 
Sancti Ioannis Baptistae in honorem Deo dicato, titalum atque honorem 

Basilicae minoris, Nos huiusmodi votis annuendum ultro libenterque exi- 
stimavimus. Quae cum ita sint, conlatis consiliis cum venerabilibus fratri- 
bus Nostris Sanctae Romanae Ecclesiae Cardinalibus Sacrorum Rituum 
Congregationi praepositis, omnibusque rei momentis attente perpensis, 
motu proprio atque ex certa scientia ac matura deliberatione Nostris deque 
apostolicae Nostrae potestatis plenitudine, praesentium Litterarum tenore 
perpetuumque in modum, ecclesiam archipresbyteralem et conlegiatam 
praedictam in civitate vulgo Finalmarina positam, intra fines dioecesis 
Savonensis ac Naulensis, titulo Basilicae minoris una cum privilegiis atque 
honorificentiis, quae iuxta apostolicas dispositiones huic titulo competunt, 
cohonestamus atque condecoramus. Contrariis non obstantibus quibuslibet. 

Haec statuimus, decernentes praesentes Litteras firmas, validas atque 
efficaces iugiter exstare ac permanere, suosque plenos atque integros effe- 
ctus sortiri et obtinere; illisque ad quos spectant, sive spectare poterunt, 
nunc et in posterum perpetuo suffragari; sicque rite iudicandum esse ac defi- 
niendum, irritumque ex nunc et inane fieri si quidquam secus, super his, 
@ quovis, auctoritate qualibet, scienter sive ignoranter attentari contigerit. 

Datum Romae apud Sanctum Petrum, sub anulo Piscatoris, die xvm 
mensis Maii anno MpCCCCXxxx, Pontificatus Nostri nono. 


E. CARD. PACELLI, a Secretis Status. 


EPISTOLA 


AD EMOS PP. DD. AUGUSTUM TIT. S. MARIAE DE PACE 8. R. E. PRESB. CARD. 
HLOND, ARCHIEPISCOPUM GNESNENSEM ET POSNANIENSEM, ALEXANDRUM 
TIT. S. AUGUSTINI S. R. E. PRESB. CARD. KAKOWSKI, ARCHIEPISCOPUM 
VARSAVIENSEM CETEROSQUE POLONIAE ARCHIEPISCOPOS ET EPISCOPOS: 
OFFICIOSIS LITTERIS RESPONDET, EX COMMUNI CONVENTU POSNANIA 
DATIS. 


PIUS PP. XI 


Dilecti filii Nostri, venerabiles fratres, salutem et apostolicam benedic- 
tionem. — Communes litterae, quibus vos ea, qua in Nos estis, studiosa 
voluntate, de primi ex universa Natione Eucharistici Conventus, in urbe 
Posnania haud ita pridem celebrati, felicissimo exitu certiores Nos facie- 
batis, summa animum Nostrum perfudere laetitia. Ad Nos siquidem refe- 
rebatis sollemnes eiusmodi coetus et in avitae religionis triumphum cessisse 
et in publicas caritatis vestrae erga Sacramentum Augustum erupisse signi- 

ficationes; itemque vestram vestrorumque cum Beati Petri Cathedra actuo- 
sam absolutamque coniunctionem sincera fide iterum testabamini. Quae 
quidem res minime profecto Nobis admirationem commoverunt; quando- 
quidem diu multumque — vel cum apud vos morabamur—eos experti 
sumus, quibus Poloniae cives, Nobis sane carissimi, praestant, nobilissimos 
humanitatis religionisque sensus: id igitur potius in causa est cur et vobis- 
cum vehementer gratulemur, et plurimas una simul grates Deo referentes, 
auspicium inde sumamus impensioris cotidie omnium alacritatis, qué optima 
istius populi pietatis prosperitatisque incrementa, divina opitulante gratia, 
provehantur. Neque minus solacii delectationisque ex officiosis litteris 
hausimus, quas vos, dilecti filii Nostri ac venerabiles fratres, ex episcopali- 
bus coetibus nuper habitis ad Nos dedistis; quorum rationes — consultatio- 
nes nempe atque inita inibi consilia — venerabilis frater Franciscus Mar- 
maggi Archiepiscopus titulo Hadrianopolitanus, idemque Apostolicus apud 
vos Nuntius ad Nos rettulit diligenter. Haec Nos vel raptim legentes atque 
animo recolentes Nostro, perspicere facile potuimus quot causae, magni 
profecto ponderis, vos sollicitos habuerint continenterque habeant; itemque 


- earum licuit, uti par est, aestimare gravitatem opportunitatemque ad gregis 


profectum unicuique vestrum concrediti. Iamvero, consentaneum profecto 
est ut serius, occasione data, de singulis eiusmodi causis mentem senten- 
tiamque Nostram vobis aperiamus. Interea tamen facere non possumus 
quin in argumentum, maximi quidem momenti, de quo in coetibus vestris 
actum est, propensam intendamus cogitationem voluntatemque Nostram; 
de Conventu dicimus ex universis Nationibus Eucharistico, apud vos etiam 
in posterum celebrando. At supervacaneum prorsus vobis est, Nos diu mul- 
tumque morari in peculiari suscepti huius a vobis propositi utilitate inlu- 
stranda; vobis inquimus qui omnino perspectum habetis quibus Nos curis ac 
sollicitudinibus eiusmodi in Augustum Altaris Sacramentum pietatis carita- 
tisque documenta ubique provehere enisi simus. Patria siquidem vestra, 
praeclaris christianae religionis memoriis gloriisque, ad Eucharistiam prae- 
sertim spectantibus, praestantissima, ob eandem hanc causam digna Nobis 
videtur, quae novis inlustrioribusque fastis honestetur. Quid enim in Polvu- 
norum animis non potest catholica fides? Consentaneum igitur atque pror- 
sus optabile Nobis videtur, ut, haud ita multo post, huiusmodi Congressio 
ex universis Nationibus Eucharistica apud vos etiam celebretur. Futurum 
siquidem confidimus ut, per hoc, quod adhuc superest, temporis spatium, 
rerum adiuncta non tam ad inceptum totis viribus apparandum, quod 
vobis curae erit, quam ad illud, concordibus omnibus e ceteris quoque 
Nationibus, feliciter exsequendum propitiora fiant. Cum autem hic de 
publicis apud vos catholicae Ecclesiae celebrationibus agatur, hanc Nos 

occasionem nacti, id silentio praeterire nolumus quod vos in superiore 
episcopali coetu, paucis abhinc annis habito, consilium iniistis, primum 
videlicet ex universa Natione Concilium opportuno tempore celebrandi; 
atque hac de causa Episcoporum vos Consilium constituisse novimus, quibus 
cura esset ut res pro facultate appararetur. Quamvis inceptum eiusmodi ad 
efficiendum difficile profecto videretur atque in praesens videatur, animis 
tamen sacrorum Poloniae Antistitum non una quidem magni ponderis 
causa ac ratio non obversari non potuit, quibus iidem rationibus innixi 
opportunitatem rei utilitatemque agnoverunt. Has inter causas non po- 
strema profecto ea fuit, quae ad ecclesiasticam disciplinam, et ad instituta 
consuetudinesque in variis Poloniae regionibus, seiunctis olim ac dissimili 
regimini subiectis, ordinanda atque, prout fieri potest, conformanda per- 
tinet. Utcumque causa haec tantopere potest ad nova dilectae Polonorum 
gentis incrementa, spiritualia potissimum, conferre, ut digna prorsus videa- 
tur, ad quam studium convertatis vestrum, vestramque sollertiam. 

Deum interea instanter precamur ut pastorali navitati vestrae multi- 
plicibusque laboribus, quibus ut animarum saluti prospiciatis nunquam 
parcitis, aspiret atque obsecundet divinae benedictionis auxilium; cuius 
quidem benedictionis ea sit auspex atque praenuntia, quam Nos, paternae 
benevolentiae Nostrae testem, cum vobis, dilecti filii Nostri ac venerabiles 
fratres, tum gregibus vestris universoque Poloniae populo effuso animo 
impertimus. 

Datum Romae apud Sanctum Petrum, die xvmt mensis Septembris, 
anno MDOCCCOxxx, Pontificatus Nostri nono. 


PIUS PP. XI 

ACTA SS. CONGREGATIONUM 


SACRA CONGREGATIO CONSISTORIALIS 


PROVISIO ECCLESIARUM 


Sanctissimus Dominus Noster Pius divina Providentia Papa XI, succes 
sivis decretis Sacrae Congregationis Consistorialis, singulas quae sequuntur 
Ecclesias de novo Pastore dignatus est providere, nimirum: 

9 Octobris 1930.—Cathedralibus invicem perpetuo unitis Ecclesiis 
Civitatis Castellanae, Hortanae et Gallesinae praefecit R. D. Sanctinum 

Margaria, parochum loci « Lagnasco » in dioecesi Salutiarum. 
16 Octobris. — Cathedrali Ecclesiae Timigoarensi, R. P. D. Augustinum’ 
Pacha, hactenus Episcopum titularem Lebediensem. 

— Oathedralibus invicem perpetuo unitis Ecclesiis Satmariensi et Magno- 
Varadinensi lat., R. D. Stephanum Fiedler, e dioecesi Timisoarensi. 

24 Octobris. — Metropolitanae Ecclesiae Hydruntinae, R. P. D. Seba- 
stianum Cornelium Cuccarollo, hactenus Episcopum Bovinensem. 


NB. - Pag. 393, lin. 16-17 nomen Episcopi sic legas: « Viodimirum Bronislaum ». 


SACRA CONGREGATIO 
PRO ECCLESIA ORIENTALI 


PROVISIO ECCLESIARUM 


Decretis Sacrae Congregationis pro Ecclesia Orientali, die 17 Octo- 
bris 1930, Sanctissimus Dominus Noster Pius divina Providentia Pp. XI 
dignatus est praeficere nuper erectae Cathedrali Ecclesiae Maramuregensi 
ritus graeci-rumeni, R. D, Alexandrum Rusu, canonicum Capituli cathe- 
dralis ac Rectorem Seminarii Acadaemiaeque Theologicae Blajensis; item- 
que Administratorem Apostolicum, in spiritualibus, fidelium catholicorum 
Armeni ritus intra Romaniae fines degentium, nominare dignatus est R. P. 
Isaacum (Sahag) Gokian, e Congregatione Mechitaristarum Vindobonensi. 

SACRA CONGREGATIO DE PROPAGANDA FIDE 


I 
NOMINATIONES 


Decreto diei 18 Iunii 1930 Sacra Congregatio de Propaganda Fide ad 
suum beneplacitum renunciavit R. P. Petrum Erdozaincy Etchart, e 
Societate Presbyterorum Sacratissimi Cordis, de Betharram, Superiorem 
ecclesiasticum missionis de Tali. 


Litteris eiusdem Sacri Consilii die 29 Martii Efhus ac Rmus D. Card. 
Ioannes Verdier, Archiepiscopus Parisienses, renunciatus est Praeses pro 
Galliis Unionis cleri a missionibus. Itemque decretis datis 

29 Aprilis 1930.—R. D. Eberhardus Ortenburg-Tambouch, cano- 
nicus Capituli metropolitani Viennensis, electus est Praeses pro Austria 
Pont. Operis a Fide Propagatione. 

14 Iunii. — R. D. Iacobus Delany, Viearius generalis dioecesis Dune- 
dinensis, Praeses pro Nova Zelandia eiusdem Pontificii Operis. 

9 Augusti.— R. D. Pius Lavenne, parochus ad S. Antonii civitatis 
Bonaerensis, Praeses pro Republica Argentina eiusdem Pontificii Operis. 

28 Septembris. — R. P. D. Ioannes Jansen, Archiepiscopus Ultraie- 
etensis, Praeses pro Hollandia Unionis Cleri a missionibus. 


II 
DESIGNATIONES 


Ad normam can. 1594 § 2 Codicis iuris canonici, Archiepiscopus Tokien- 
sis in secundam instantiam pro appellationibus a suo tribunali recipiendis 
designavit curiam dioecesis Osakensis. Quam designationem Ssmus D. N. 
rescripto Sacrae Congregationis de Propaganda Fide ex audientia diei 
24 Februarii 1930 approbare et confirmare dignatus est. Item Praefectus 
apostolicus de Peng-yang designavit tribunal vicariatus apostolici de 
Seoul, approbante Ssmho in audientia 11 Augusti 1930. 

ACTA TRIBUNALIUM 


SACRA POENITENTIARIA APOSTOLICA 


(OFFICIUM DE INDULGENTIIS) 


DIVINI OFFICIEL CORAM SSMO SACRAMENTO RECILATIO INDULGENTIA PLENA- 
RIA DITATUR. 


Ssmus D. N. Pius div. Prov. Pp. XI, in Audientia die 17 Octobris c. a. 
infrascripto Card. Poenitentiario Maiori impertita, vota sacerdotum in 
civitate Lauretana occasione X Eucharistici conventus nationalis coaduna- 
torum libentissime excipiens, ad cleri devotionem et amorem erga Augustis- 
‘simum Eucharistiae Sacramentum magis magisque fovendum, benigne 
concedere dignatus est ut clerici in sacris constituti, qui integrum divinum 
Officium, quamvis in partes distributum, coram Ssho Sacramento sive 
publicae adorationi exposito, sive in tabernaculo adservato, recitaverint, 
indulgentiam plenariam, suetis conditionibus, lucrari valeant. Praesenti in 
perpetuum valituro absque ulla Brevis expeditione et contrariis quibus- 
cumque minime obstantibus. 

Datum Romae ex Aedibus 8S. Poenitentiariae, die 23 Octobris 1930. 


L. Carp. LAuURI, Poenitentiarius Maior. 
L. +8 S. 


I. Teodori. 8. P. Secretarius. 

DIARIUM ROMANAE CURIAE 


SACRA CONGREGAZIONE DI PROPAGANDA FIDE 


AVVISO DI CONCORSO 


E aperto presso la S. Congregazione di Propaganda Fide il concorso per 
la provvista di un ufficio di Minutante ecclesiastico nella Segreteria generale. 

I sacerdoti che desiderassero prendervi parte dovranno esibire alla Segre- 
teria stessa, entro il 7 Dicembre p. v., la domanda corredata delle opportune 
generalita e del «nulla osta» del relativo Ordinario. 

E richiesta per l’ammissione al detto concorso la laurea in sacra Teologia 
o in Diritto canonico. E poi in facolta dei concorrenti presentare quei titoli 
che possono comprovare la loro capacita all’ufficio suddetto. 

A titolo di informazione per i sacerdoti che volessero concorrere, si avverte: 

1) che il concorso consistera in due prove scritte, delle quali una in 

lingua latina, l’altra in italiano; 2) che i temi verseranno specialmente sulla 
Teologia morale e sul Diritto canonico, con particolare riguardo per le mis- 
sioni; 3) che si terra in particolare considerazione la conoscenza della geografia 
e delle lingue estere; 4) che l’eta dei concorrenti non sia inferiore ai 30 anni, 
né superiore ai 40; fatta eccezione per coloro che gia sono addeiti a Sacre 
Congregazioni, Tribunali e Offici della Romana Curia. 

Il concorso avra luogo nei giorni 9 e 10 Dicembre, alle ore 8,30, nella sede 
di Propaganda. 


SEGRETERIA DI STATO. 


NOMINE 
Con Brevi apostolici il Santo Padre Pio XI, felicemente regnante, si é 
degnato di nominare: 
19 Settembre 1930. L’ Eho Sig. Cardinale Bonaventura Cerretti, Protettore del- 
V Istituto delle Suore di S. Giuseppe d’Orange 
(Los Angeles). 


25 » » L’Emo Sig. Cardinalé Francesco Ragonesi, Protettore della 
Congregazione delle Suore dell’ Immacolata Con- 
cezione (Annecy). 

30 . » L’Etho Sig. Cardinale Camillo Laurenti, Protettore della 
Societa det Missionari d’ Africa (Padri Bianchi). 

» » »  L’ Emo Sig. Cardinale Eugenio Pacelli, Protettore dell’ Isti- 
tuto dei Chierici di San Viatore. 

» » » L’Emo Sig. Cardinale Camillo Laurenti, Protettore della 


Congregazione delle Suore Missionarie di Nostra 
Signora d’Africa (Suore Bianche). 


Protonotarit Apostolici ad instar participantium: 


28 Giugno 1930. Monsig. Samuele Langis, della diocesi di San Germano di 
Rimouski. 
6 Settembre » Monsig. Dionigi Giuseppe Murphy, della diocesi di Nashville. 

Prelati Domestici di S. 8.: 
26 Luglio 1930. Monsig. Francesco Carney, della diocesi di S. Giovanni 


nel Canada. 

26 Agosto » Monsig. Giovanni Narciso Continho, dell’ archidiocesi di 
Bombay. 

17 Settembre » Monsig. Alfonso Greco (Roma). 

> > »  Monsig. Eugenio Fourer, della diocesi di Metz. 

24 Ottobre » Monsig. Tommaso Nedumkallel, dell’archidiocesi di Erna- 
kulam. 

ONORIFICENZE 


Con Brevi apostolici il Santo Padre Pio XI, felicemente regnante, si é 
degnato di conferire: 
La Gran Croce dell’Ordine Piano: 
11 Ottobre 1930. A S. E. Eliodoro Romero (Peri). 


La Gran Croce dell’ Ordine di S. Gregorio Magno, classe civile: 
16 Ottobre 1930. A S. E. Giuseppe Bech, Presidente del Governo del Lus- 
semburgo. 
La Placca dell’ Ordine di S. Gregorio Magno, classe civile: 
21 Ottobre 1930. Al sig. Comm. Claudio Camillo Roche de la Rigodiére, del- 
larchidiocesi di Lione. 
La Commenda con Placca dell’Ordine di S. Gregorio Magno, classe ciwile : 

28 Agosto 1930. Al sig. dott. Luigi Giampietro, dell’archidiocesi di Palermo. 


La Commenda dell’ Ordine di S. Gregorio Magno, classe civile: 


19 Luglio 1930. Al sig. Guglielmo Wilson Barker, dell’ archidiocesi di 
Firenze. 


18 Settembre » Al sig. Alessandro Mazzucchelli, dell’archidiocesi di Milano. 
19 » » Al sig. prof. Aristide Calderini, della medesima archidiocesi. 
» » » Al sig. prof. Paolo Rotta, della medesima archidiocesi. 

23 » » Al sig. Pietro Chacerelle, della diocesi di Quimper. 

» » » Al sig. Enrico Giuseppe de Saules (Brasile). 

27 » » Al sig. Luigi Martinez Kleiser, della diocesi di Madrid. 
17 Ottobre » Al sig. archit. Paolo Wigreux, della diocesi di Lussem- 


burgo. 


Il Cavalierato dell’Ordine di S. Gregorio Magno, classe civile: 
@ Agosto 1930. Al sig. Cirillo Uberto Martin, dell’archidiocesi di Simla. 
26 » » Al sig. Carlo Lobo, dell’archidiocesi di Bombay. 
18 Settembre » Al sig. Giorgio Tribout, della diocesi di Metz. 
Il Cavalierato dell’Ordine di S. Silwestro Papa: 
6 Febbraio 1930. Al sig. Erberto Groh, dell’archidiocesi di Vienna. 

Con Biglietti della Segreteria di Stato, il Santo Padre Pio XI, felicemente 
regnante, si 6 degnato di nominare: 


Cameriert Segreti Soprannumerari di S. S.: 


5 Gennaio 1930. Monsig. Ernesto Sena de Oliveira, del patriarcato di Lisbona. 
20 Marzo »  Monsig. Lisardo Diaz Hernandez, della diocesi di Madrid. 


» > » Monsig. Antonio Lopez Luruena, della medesima diocesi. 
29 Maggio » Monsig. Alessandro Stoyka, della diocesi di Munkacs. 

10 Luglio »  Monsig. Pietro Galleno, della diocesi di Luni-Sarzana. 

> > »  Monsig. Ernesto Noceti, della medesima diocesi. 

4 Settembre » Monsig. Colomanno Toth, dell’archiocesi di Strigonia. 

» > »  Monsig. Ladislao Németh, della medesima archidiocesi. 
11 >» »  Monsig. Ernesto Corte, di Roma. 

25 » »  Monsig. Angelo De Marco, della diocesi di Aquino. 


Camerieri d'onore in abito paonazzo di S. S.: 
15 Lnglio 1930. Monsig. Giovanni Fontana, della diocesi di Luni-Sarzana. f 


> > »  Monsig. Domenico Moggia, della medesima diocesi. 

» > »  Monsig. Angelo Contrigliani, della medesima diocesi. 

> > »  Monsig. Eligio Putti, della medesima diocesi. 

» » »  Monsig. Luigi Lombardi, dell’abbazia della Sstha Trinita di 


Cava dei Tirreni. 


Camsriere d’onore di Spada e Cappa Soprannumerario di S. S.: 
15 Agosto 1930. Illmo sig. Angelo Raffaele Jervolino, dell’archidiocesi di 


Napoli. 
Cappellano d’Onore extra Urbem di S. S.:. 
29 Maggio 1930. Monsig. Alessandro Chira, della diocesi di Munkacs. ' 
NECROLOGIO 
15 Luglio 1930. Monsig. Augusto Chapuis, Arcivescovo tit. di Gurza. 
19 » »  Monsig. Olavo Offerdahl, Vescovo tit. di Selja. | 
4 Agosto »  Monsig. Gregorio Vuylsteke, Vescovo tit. di Caradro. } 
14 » » Monsig. Valeriano D’Sousa, Vescovo di Mangalore. 
4 Ottobre »  Monsig. Enrico Giuseppe Reed da Silva, Vescovo tit. di 


Traianopoli di Frigia. 
. _ Monsig. Giovanni Scotti, Arcivescovo di Rossano. 

23 » L*Emo Sig. Cardinale Vincenzo Casanova y MarzoL, del 
titolo dei Ss. Vitale, Gervasio e Protasio, Arci- 
vescovo di Granata. 

30 » » Monsig. Carlo Agostino Kilian, Vescovo di Limburgo. ® 

"PETRI Card, GASPARRI. ~.Volumen V- CURIA ROMANA. 

CODEX IURIS CANONICI PIX Pontificis Maximi tussa 
digestus, BENEDICTI Pp. XV auctoritate promulgatus, praefatione 
Emi Perri Card. Gasearri, et indice analytico alphabetico auctus. 

Linteo anglico contectum, sectione folioram % 

primum 


. Omnes - qui hostrum “Acta 
Apostolicae Sedis,, Commen- 
officiale sunt pacti, 
quibus mense decembri 1930 
nomina excidunt et denuo 
subnotandi voluntas est — ut 
subscribant 
rogantur, ue iisdem ullam 
missio pro anno 193! fasciculo- 
rum, volumen XXIll comple. 
ctentium, moram patiatur. 


In renovanda vero subno- 
tatione ut alteram ex fasci- 
culorum schedulis externis 
mittant, vel numeros desi- 
gnent nomini ipsi praeposi- 
socii iterum rogantur. 


»Pro Italia. 


Lib: 30— 


Sono pregati i nostri abbo- | 
nati, ai quali scade Vabbona- 
mento col prossimo mese di 
dicembre 1930, e che vogliono 
rinnovarlo, di farlo al pit 
presto possibile, affinché non 
sia loro ritardata la spedi- 
zione dei fascicoli del 1931, 
anno volume XXII. 


Nel rinnovare il loro abbo- 
mamento sono pure progati 
di volerci inviare la fascetta 
con la quale ricevono il fa- 
scicolo, ovvero ricopiare i nu- 


‘| meri che precedono il nome. 
Extra Italiam, 


pubblicazioni: 


Nos abonnés, dont ’'abonse 
ment finit en décembre 1030, 


et qui désireraient le renow- 


veler, sont priés de le faire au 
plus tét, afin qu'il n’y ait pas 
de retard dans l’envoi des 
fascicules de 1931, 
née, 


vouloir bien, en renouvelant 


leur abonnement, envoyer la 


ells recok 


bande sous laquell 
vent les’ fascicules, ou réco- 
pier les numéros qui 
dent leur nom, 


La 60.2: 


S. ROMANAE ROTAE DECISIONES seu 


tiae latae anno 1922, cura eiusdem S. ‘lribunalis editae. 


in-8°, pp. 


oF 


Ferretti Mons. Luiei, Vescovo di Macerata e Economia 
Ecclesiastica, Criteri amministrativi, - Elegante volumetto in-16° 


di pp. xu-136.e tre moduli. Legato in tela . 


BIBLIA SACRA luxta latinam vulgatam ad 
cum fidem, iussu Pll PP. XI, cura et studio Monachorum Sancti Be- 
nedicti, Commissionts Pontificiae a Pio Pp. X institutae sodalium - 
praeside Aidano Gasquet S. R. E, Cardinale, edita. - Tomus I} - 

_ LIBROS EXODI ET LEVITICI, ex interpretatione Sancti 
Hieronymi, cum variis capitulorum seriebus, recensuit D. Henri- 
cus Quentin, Monachus Solesmensis, Vol. in-8° di pp..486, stampato — 


su carta a mano macchina. - Prezzo (porto semen 


Il volume si vende rilegato ai. prezzi 
(A) Dorso ed angoli in pelle nera, titolo in oro . . 


B) Do 
tn 


oro (rilegatura romana) . 


La medesima romana in tutta pergamena, doreo dorato e 


titolo in oro . 


. 200 — 
a 


ena bianca con. di pergamene, 


NOVA EDITIO, breviario perpetuo et concordantiis aucta, adnotatis — 
etiam locis, qui in monumentis Fidei sollemnioribus et in Liturgia _—~ 
Romana usurpari consueverunt.- Curavit ALOISIUS GRAMATICA 
et nunc typis Vaticanis iterum impressit, in-8°, pp. xvi-1186. 

(A) In charta indico-eburnea, religatum linteo, titulo aureo (gr. 850). . 

(B) In charta indico-alba, religatum linteo, titulo aureo (gr. 900) 

_ (©) In charta tenaci, religatum linteo,. titulo aureo (gr. 1830), 

